sagorsarker/bangla-wikipedia huggingface dataset:
যোধপুর জেলা

যোধপুর জেলা পশ্চিম ভারতের রাজস্থান রাজ্যের একটি জেলা। যোধপুর শহরে জেলা সদর দপ্তর অবস্থিত।
২০১১ সালের আদমশুমারি অনুসারে এটি জনসংখ্যার দিক দিয়ে রাজস্থান রাজ্যের জেলাগুলির মধ্যে দ্বিতীয় স্থানে (৩৩ টির মধ্যে) রয়েছে, জয়পুর জেলার পরেই।
যোধপুর মারওয়ার এলাকার ঐতিহাসিক কেন্দ্র। জেলার মান্দরে হল প্রতিহার রাজপুত রাজাদের প্রাচীন রাজধানী (৬ষ্ঠ থেকে ১৩ শতাব্দী) এবং ওসিয়ানের প্রতিহারদের মন্দির শহর। যোধপুর ১৫০ শতাব্দীতে রাও জোহা দ্বারা প্রতিষ্ঠিত হয়েছিল এবং ১৯৪৭ সালে ভারতের স্বাধীনতা পর্যন্ত রাঠোরে সাম্রাজ্যের অধীনে মারওয়ার রাজ্যের রাজধানী হিসেবে কাজ করেছিল।
জেলা পশ্চিম ভারতের রাজস্থান রাজ্যে অবস্থিত। এই জেলা উত্তরটি বিকাণীর জেলা, উত্তরপূর্বে নগর জেলা, দক্ষিণ-পূর্ব এবং দক্ষিণে পালি জেলা, দক্ষিণ-পশ্চিমে বাড়মের জেলা, পশ্চিমে এবং উত্তর-পশ্চিমে জৈসলমের জেলা দ্বারা আবদ্ধ। জেলাটি ২৬°০০' থেকে ২৭°৩৭' উত্তর অক্ষাংশ এবং ৭২°৫৫' থেকে ৭৩°৫২' পূর্ব দ্রাঘিমাংশের মধ্যে অবস্থিত। এই জেলা সমুদ্রতল থেকে ২৫০ থেকে ৩০০ মিটার উচ্চতায় অবস্থিত।
যোধপুর জেলার তিনটি স্বতন্ত্র ভূমিরূপ রয়েছে, এগুলি হল- সমভূমি, বালিভূমি এবং খাড়া উঁচু পাহাড়। যোধপুর জেলার পশ্চিমাঞ্চলীয় ও উত্তর-পশ্চিমাঞ্চলের অংশগুলি বালিভূমি দ্বারা চিহ্নিত করা হয়। বিলারা ও ওসিয়ান তেহসিলের কিছু অংশ বাদ দিয়ে, জেলার ভূমি পৃষ্ঠ প্রায় সমতল এবং বালি মাটি যুক্ত। লুনী জেলার একমাত্র গুরুত্বপূর্ণ নদী, এটি বিলড়ার কাছে জোদপুর জেলায় প্রবেশ করে এবং জেলাটি মধ্যে ৭৫ কিমি দূরত্ব প্রবাহিত হয় ও শেষে বাড়মের জেলায় প্রবেশ করে।
যোধপুর তার সমৃদ্ধ ইতিহাসের জন্য বিখ্যাত। এটি "ব্লু সিটি" এবং "সান সিটি" হিসাবে পরিচিত সকলের কাছে। মেহেরানগড় দুর্গের চারপাশের বাড়িগুলির নীল রঙের কারণে "ব্লু সিটি" নামের উৎপন্ন হয়। আগ্রহের অন্য উল্লেখযোগ্য জায়গা হল উমাইদ ভবন প্যালেস যা বর্তমানে একটি অংশ বর্তমান মহারাজা গাজ সিংয়ের পরিবারের আবাসস্থল হিসাবে ব্যবহৃত হয় এবং অবশিষ্ট অংশটি "তাজ হটেল গষ্ঠীর" অধীনে একটি ৫ তারকা হোটেল।
২০১১ সালের আদমমারি অনুসারে যোধপুর জেলার জনসংখ্যা ৩৬,৮৫,৬৮১ জন, যা প্রায় লাইবেরিয়া বা মার্কিন যুক্তরাষ্ট্রের ওকলাহোমার জনসংখ্যার সমান। এটি ভারতের জেলাগুলির মধ্যে জনসংখ্যার হিসাবে ৭৩ তম স্থান ভাব করেছে (মোট ৬৪০ টির মধ্যে)। জেলার জনসংখ্যার ঘনত্ব প্রতি বর্গ কিলোমিটারে (৪২০/বর্গ মাইল) ১৬১ জন অধিবাসী। ২০১১-২০১১ দশকে জেলাটির জনসংখ্যা বৃদ্ধির হার ছিল ২৭.৬৯%। যোধপুরের প্রতি ১০০০ পুরুষ প্রতি ৯১৫ জন নারী রয়েছে এবং জেলার সাক্ষ্যরতার হার ৬৭.০৯%।
নোয়াপাড়া জেলা

নূয়াপড়া জেলা () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৫ই কার্তিক ১৩৫৬ বঙ্গাব্দে(১লা নভেম্বর ১৯৪৯ খ্রিষ্টাব্দ) সম্বলপুর জেলার নূয়াপড়া মহকুমা কালাহান্ডি জেলার সঙ্গে যুক্ত করা হয়৷ আবার ১৩ই চৈত্র ১৩৯৯ বঙ্গাব্দে(২৭শে মার্চ ১৯৯৩ খ্রিষ্টাব্দ) জেলাটির থেকে নূয়াপড়া মহকুমা পৃৃথক করে নতুন নূয়াপড়া গঠন করা হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর নূয়াপড়া শহরে অবস্থিত এবং নূয়াপড়া মহকুমা নিয়ে গঠিত৷
পৌরাণিক মহাকান্তার রাজ্যের অন্তর্গত বর্তমান নূয়াপড়া জেলার আদিনিবাসী করুয়া সম্প্রদায় নবান্ন উৎসবকে স্থানীয়ভাবে নূয়াঁখাই বলতো৷ ধানের ফলন ও কৃষিভিত্তিক জীবিকার কারণেই মূলত এই নাম যা কালক্রমে নূয়াপড়া নাম পায়৷ 
"জেলাটির উত্তরে ছত্তীসগঢ় রাজ্যের মহাসমুন্দ জেলা"৷ "জেলাটির উত্তর পূর্বে(ঈশান) ওড়িশা রাজ্যের বারগড় জেলা"৷ "জেলাটির পূর্বে ওড়িশা রাজ্যের বলাঙ্গির জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের কালাহান্ডি জেলা"৷ "জেলাটির দক্ষিণে, দক্ষিণ পশ্চিমে(নৈঋত) ও পশ্চিমে ছত্তীসগঢ় রাজ্যের গরিয়াবন্দ জেলা"৷ "জেলাটির উত্তর পশ্চিমে(বায়ু) ছত্তীসগঢ় রাজ্যের মহাসমুন্দ জেলা"৷
জেলাটির আয়তন ৩৮৫২ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ২.৪৭%৷
নূয়াপড়া জেলায় প্রচলিত ভাষাসমূহের পাইচিত্র তালিকা নিম্নরূপ -
নূয়াপড়া জেলার সিংহভাগ ওড়িয়াভাষী সম্বলপুরি/কোশলি ভাষাতে সাবলীল৷
মোট জনসংখ্যা ৫৩০৬৯০(২০০১ জনগণনা) ও ৬১০৩৮২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৫তম৷ ওড়িশা রাজ্যের ১.৪৫% লোক নূয়াপড়া জেলাতে বাস করেন৷ জেলার জনঘনত্ব ২০০১ সালে ১৩৮ ছিলো এবং ২০১১ সালে তা বৃদ্ধি পেয়ে ১৫৯ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৫.০২% , যা ১৯৯১-২০১১ সালের ১৩.০৪% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ১০২১(সমগ্র) এবং শিশু(০-৬ বৎ) লিঙ্গানুপাত ৯৮১৷
জেলাটির স্বাক্ষরতা হার ৪২.০০%(২০০১) তথা ৫৭.৩৫%(২০১১)৷ পুরুষ স্বাক্ষরতার হার ৫৮.৪৬%(২০০১) তথা ৭০.২৯%(২০১১)৷ নারী স্বাক্ষরতার হার ২৫.৭৯%(২০০১) তথা ৪৪.৭৬% (২০১১)৷ জেলাটিতে শিশুর অনুপাত সমগ্র জনসংখ্যার ১৪.৪৭%৷
নয়াগড় জেলা

নয়াগড় জেলা() পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিষ্টাব্দে) পূর্বতন পুরী জেলা থেকে নতুন নয়াগড় জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর নয়াগড় শহরে অবস্থিত এবং নয়াগড় মহকুমা নিয়ে গঠিত৷
খ্রিস্টীয় ত্রয়োদশ শতকে মধ্যভারত থেকে বাঘেল রাজবংশের রাজা সূর্যমণি পুরী অঞ্চলে এসে নিজের রাজত্ব স্থাপন করেন এবং নিজের নতুন রাজধানী তথা বাসস্থানের নাম দেন নয়াগড়৷
"জেলাটির উত্তরে ওড়িশা রাজ্যের অনুগুল জেলা"৷ "জেলাটির উত্তর পূর্বে(ঈশান) ওড়িশা রাজ্যের কটক জেলা"৷ "জেলাটির পূর্বে ওড়িশা রাজ্যের খোর্দ্ধা জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের খোর্দ্ধা জেলা"৷ "জেলাটির দক্ষিণে ওড়িশা রাজ্যের খোর্দ্ধা জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের গঞ্জাম জেলা"৷ "জেলাটির পশ্চিমে ওড়িশা রাজ্যের কন্ধমাল জেলা"৷ "জেলাটির উত্তর পশ্চিমে(বায়ু) ওড়িশা রাজ্যের বৌধ জেলা"৷
জেলাটির আয়তন ৩৮৯০ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ২.৫০%৷
নয়াগড় জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৮৬৪৫১৬(২০০১ জনগণনা) ও ৯৬২৭৮৯(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২২তম৷ ওড়িশা রাজ্যের ২.২৯% লোক নয়াগড় জেলাতে বাস করেন৷ জেলার জনঘনত্ব ২০০১ সালে ২২২ ছিলো এবং ২০১১ সালে তা বৃদ্ধি পেয়ে ২৪৮ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.৩৭% , যা ১৯৯১-২০১১ সালের ১০.৪৬% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯১৫(সমগ্র) এবং শিশু(০-৬ বৎ) লিঙ্গানুপাত ৮৫৫৷
জেলাটির স্বাক্ষরতা হার ৭০.৫২%(২০০১) তথা ৮০.৪২%(২০১১)৷ পুরুষ স্বাক্ষরতার হার ৮২.৬৬%(২০০১) তথা ৮৮.১৬%(২০১১)৷ নারী স্বাক্ষরতার হার ৫৭.৬৪%(২০০১) তথা ৭২.০৫% (২০১১)৷ জেলাটিতে শিশুর অনুপাত সমগ্র জনসংখ্যার ১১.১০%৷
পুরী জেলা

পুরী জেলা () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৫ই আশ্বিন ১৩৯৯ বঙ্গাব্দে (২রা অক্টোবর ১৯৯২ খ্রিষ্টাব্দে) পূর্বতন পুরী জেলাটি বিভক্ত করার সিদ্ধান্ত নেওয়া হয় ও ১৮ই চৈত্র ১৩৯৯ বঙ্গাব্দে (১লা এপ্রিল ১৯৯৩ খ্রিষ্টাব্দে) নতুন পুরী জেলা এবং নয়াগড় জেলা ও খুরদা জেলা গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর পুরী শহরে অবস্থিত এবং পুরী মহকুমা নিয়ে গঠিত৷
স্থানীয়রা পুরীকে শ্রীজগন্নাথদেবের শ্রীক্ষেত্র বলে উল্লেখ করেন৷ ঋগ্বেদে পুরীর নাম রয়েছে পুরুষমণ্ডমগ্রাম রূপে, যার অর্থ সৃষ্টিকর্তার মন্ডলকৃৃত বাসস্থান৷ পরবর্তীকালে পুরুষোত্তমগ্রাম, পুরুষোত্তমপুরী, জগন্নাথ পুরী ও সর্বশেষে পুরী নামে পরিচিতি লাভ পেয়েছে৷ আবার সংস্কৃত ভাষাতে পুরী শব্দের অর্থ জনবহুল নগরীকে বোঝায়৷
জেলাটির উত্তরে ওড়িশা রাজ্যের কটক জেলা৷ জেলাটির উত্তর পূর্বে(ঈশান) ওড়িশা রাজ্যের জগৎসিংহপুর জেলা৷ জেলাটির দক্ষিণ পশ্চিমে (নৈঋত) ওড়িশা রাজ্যের গঞ্জাম জেলা৷ জেলাটির পশ্চিমে ও উত্তর পশ্চিমে (বায়ু)ওড়িশা রাজ্যের খুরদা জেলা অবস্থিত৷ জেলাটির দক্ষিণাংশে চিল্কা হ্রদ ও দক্ষিণ পূর্বে(অগ্নি) বঙ্গোপসাগর অবস্থিত৷
জেলাটির আয়তন ৩৪৭৯ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ২.২৩%৷
পুরী জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ১৫০২৬৮২(২০০১ জনগণনা) তথা ১৬৯৮৭৩০(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৯ম৷ ওড়িশা রাজ্যের ৪.০৫% লোক পুরী জেলাতে বাস করেন৷ জেলার জনঘনত্ব ২০০১ সালে ৪৩২ ছিলো এবং ২০১১ সালে তা বৃদ্ধি পেয়ে ৪৮৮ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৩.০৫%, যা ১৯৯১-২০১১ সালের ১৫.১২% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৬৩(সমগ্র) এবং শিশু(০-৬ বৎ) লিঙ্গানুপাত ৯৩২৷
জেলাটির স্বাক্ষরতা হার ৭৭.৯৬%(২০০১) তথা ৮৪.৬৭%(২০১১)৷ পুরুষ স্বাক্ষরতার হার ৮৮.০৮%(২০০১) তথা ৯০.৮৫%(২০১১)৷ নারী স্বাক্ষরতার হার ৬৭.৫৭%(২০০১) তথা ৭৮.২৮% (২০১১)৷ জেলাটিতে শিশুর অনুপাত সমগ্র জনসংখ্যার ১০.১৮%৷
রায়গড়া জেলা

রায়গড়া জেলা () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৪ আশ্বিন ১৩৯৯ বঙ্গাব্দে(১লা অক্টোবর ১৯৯২ খ্রিস্টাব্দ) পূর্বতন কোরাপুট জেলা থেকে দুটি মহকুমা একত্রিত করে নতুন রায়গড়া জেলা গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর রায়গড়া শহরে অবস্থিত এবং রায়গড়া মহকুমা ও গুনুপুর মহকুমা নিয়ে গঠিত৷
রাজা দাদর্ণব দেব সূর্য ও গঙ্গা বংশীয় রাজাদের পরাস্ত করে রায়গড়া অঞ্চলে রাজত্ব স্থাপন করেন ও রায় উপাধি গ্রহণ করেন৷ পরবর্তীকালে তার রাজধানী সদরের নাম রায়গড় বা রায়গড়া নামে পরাচিতি পায়৷
"জেলাটির উত্তরে ওড়িশা রাজ্যের কালাহান্ডি জেলা"৷ "জেলাটির উত্তর পূর্বে(ঈশান) ওড়িশা রাজ্যের কন্ধমাল জেলা"৷ "জেলাটির পূর্বে ওড়িশা রাজ্যের গজপতি জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের গজপতি জেলা"৷ "জেলাটির দক্ষিণে অন্ধ্রপ্রদেশ রাজ্যের বিজয়নগরম জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের কোরাপুট জেলা"৷ "জেলাটির পশ্চিমে ওড়িশা রাজ্যের কালাহান্ডি জেলা"৷ "জেলাটির উত্তর পশ্চিমে(বায়ু) ওড়িশা রাজ্যের কালাহান্ডি জেলা"৷
জেলাটির আয়তন ৭০৭৩ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৪.৫৪%৷
রায়গড়া জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৮৩১১০৯(২০০১ জনগণনা) তথা ৯৬৭৯১১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২১তম৷ ওড়িশা রাজ্যের ২.৩১% লোক রায়গড়া জেলাতে বাস করেন৷ জেলার জনঘনত্ব ২০০১ সালে ১১৮ ছিলো এবং ২০১১ সালে তা বৃদ্ধি পেয়ে ১৩৭ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৬.৪৬%, যা ১৯৯১-২০১১ সালের ১৬.৪০% বৃদ্ধির হারের থেকে সামান্য বেশি৷ জেলাটিতে লিঙ্গানুপাত ২০১১ অনুযায়ী ১০৫১(সমগ্র) এবং শিশু(০-৬ বৎ) লিঙ্গানুপাত ৯৬৫৷
জেলাটির স্বাক্ষরতা হার ৩৬.১৫%(২০০১) তথা ৪৯.৭৬%(২০১১)৷ পুরুষ স্বাক্ষরতার হার ৪৮.১৮%(২০০১) তথা ৬১.০৪%(২০১১)৷ নারী স্বাক্ষরতার হার ২৪.৫৬%(২০০১) তথা ৩৯.১৯% (২০১১)৷ জেলাটিতে শিশুর অনুপাত সমগ্র জনসংখ্যার ১৫.৩৪%৷
সম্বলপুর জেলা

সম্বলপুর জেলা() পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ জেলাটি ওড়িশার উত্তর ওড়িশা বিভাগের অন্তর্গত৷ পশ্চিম ওড়িশাতে অবস্থিত বর্তমান সম্বলপুর জেলা বিভিন্ন প্রশাসনিক বিভক্তকরণ ও সংযুকতির ফলে সৃৃষ্ট৷ ১৬ই পৌষ ১৪০০ বঙ্গাব্দে(১লা জানুয়ারি ১৯৯৪ খ্রিষ্টাব্দ) সর্বশেষ দেবগড় জেলাটি সম্বলপুর জেলা থেকে পৃথক করা হয়৷ জেলাটির জেলাসদর সম্বলপুর শহরে অবস্থিত এবং সম্বলপুর মহকুমা, রেঢ়াখোল মহকুমা(রেঢ়াখোল) ও কোচিনদা মহকুমা(কোচিনদা) নিয়ে গঠিত৷
স্থানীয়দের মধ্যে আরাধ্যা দেবী মা সমলেই () এর নাম অনুসারে শহরটির নাম হয় সম্বলপুর৷ প্রতিমাটিকে এই অঞ্চলের ভূমিদেবী ও জাগ্রত বলে গণ্য করা হয়৷ যে অঞ্চলটিতে বর্তমান সম্বলপুর শহরটি অবস্থিত তার পুরাতন নাম ছিলো হীরাখন্ড৷ ঐতিহাসিক বিভিন্ন নথিতে একে সম্বলক নামেও অভিহিত করা হয়েছে, তথা টলেমি ও এই জায়গাটিকে সম্বলক বলে উল্লেখ করেছেন৷
"জেলাটির উত্তরে ওড়িশা রাজ্যের সুন্দরগড় জেলা"৷ "জেলাটির উত্তর পূর্বে(ঈশান) ওড়িশা রাজ্যের সুন্দরগড় জেলা"৷ "জেলাটির পূর্বে ওড়িশা রাজ্যের দেবগড় জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের অনুগুল জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের সুবর্ণপুর জেলা"৷ "জেলাটির পশ্চিমে ওড়িশা রাজ্যের বারগড় জেলা"৷ "জেলাটির উত্তর পশ্চিমে(বায়ু) ওড়িশা রাজ্যের ঝারসুগুড়া জেলা"৷
জেলাটির আয়তন ৬৬২৪ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৪.২৫%৷
সম্বলপুর জেলায় প্রচলিত ভাষাসমূহের পাইচিত্র তালিকা নিম্নরূপ -
এই জেলার সিংহভাগ ওড়িয়াভাষী লোক সম্বলপুরি/কোশলি ভাষাতে সাবলীল৷
মোট জনসংখ্যা ৯৩৫৬১৩(২০০১ জনগণনা) তথা ১০৪১০৯৯(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২০তম৷ ওড়িশা রাজ্যের ২.৪৮% লোক সম্বলপুর জেলাতে বাস করেন৷ জেলার জনঘনত্ব ২০০১ সালে ১৪১ ছিলো এবং ২০১১ সালে তা বৃদ্ধি পেয়ে ১৫৭ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.২৭% , যা ১৯৯১-২০১১ সালের ১৫.০১% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৬(সমগ্র) এবং শিশু(০-৬ বৎ) লিঙ্গানুপাত ৯৪০৷
জেলাটির স্বাক্ষরতা হার ৬৭.২৯%(২০০১) তথা ৭৬.২২%(২০১১)৷ পুরুষ স্বাক্ষরতার হার ৭৯.০১%(২০০১) তথা ৮৪.৩৫%(২০১১)৷ নারী স্বাক্ষরতার হার ৫৫.২১%(২০০১) তথা ৬৭.৯৩% (২০১১)৷ জেলাটিতে শিশুর অনুপাত সমগ্র জনসংখ্যার ১১.৩২%৷
সুবর্ণপুর জেলা

সুবর্ণপুর জেলা() বা সোনপুর জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর সুবর্ণপুর শহরে অবস্থিত এবং সুবর্ণপুর মহকুমা নিয়ে গঠিত৷
ঐতিহাসিকদের মতে খ্রিস্টীয় দশম বা একাদশ শতকে সুবর্ণপুর জেলার নাম ছিলো পশ্চিম লঙ্কা৷ সুবর্ণপুরের সোমবংশীয় রাজা কুমার সোমেশ্বরদেবের রাজত্বকালে খ্রিস্টীয় দশম শতাব্দীর তাম্রলেখ থেকে এই তথ্যটি পাওয়া যায়৷ উক্ত সময়েই প্রতিপত্তি ও শ্রীবৃদ্ধির কারণে অঞ্চলটি সুবর্ণপুর নামে খ্যাতি লাভ করে৷
"জেলাটির উত্তরে ওড়িশা রাজ্যের সম্বলপুর জেলা"৷ "জেলাটির উত্তর পূর্বে(ঈশান) ওড়িশা রাজ্যের সম্বলপুর জেলা"৷ "জেলাটির পূর্বে ওড়িশা রাজ্যের অনুগুল জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের বোধ জেলা"৷ "জেলাটির দক্ষিণে ওড়িশা রাজ্যের বৌধ জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের বলাঙ্গির জেলা"৷ "জেলাটির পশ্চিমে ওড়িশা রাজ্যের বলাঙ্গির জেলা"৷ "জেলাটির উত্তর পশ্চিমে(বায়ু) ওড়িশা রাজ্যের বারগড় জেলা"৷
জেলাটির আয়তন ২৩৩৭ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৫০%৷
সুবর্ণপুর জেলায় প্রচলিত ভাষাসমূহের পাইচিত্র তালিকা নিম্নরূপ -
এই জেলার সিংহভাগ ওড়িয়াভাষী লোক সম্বলপুরি/কোশলি ভাষাতে সাবলীল৷
মোট জনসংখ্যা ৫৪১৮৩৫(২০০১ জনগণনা) তথা ৬১০১৮৩(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৬তম৷ ওড়িশা রাজ্যের ১.৪৫% লোক সুবর্ণপুর জেলাতে বাস করেন৷ জেলার জনঘনত্ব ২০০১ সালে ২৩২ ছিলো এবং ২০১১ সালে তা বৃদ্ধি পেয়ে ২৬১ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১২.৬১% , যা ১৯৯১-২০১১ সালের ১৩.৬৪% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৬০(সমগ্র) এবং শিশু(০-৬ বৎ) লিঙ্গানুপাত ৯৫২৷
জেলাটির স্বাক্ষরতা হার ৬২.৮৪%(২০০১) তথা ৭৪.৪২%(২০১১)৷ পুরুষ স্বাক্ষরতার হার ৭৮.৯৪%(২০০১) তথা ৮৪.৪০%(২০১১)৷ নারী স্বাক্ষরতার হার ৪৬.১৭%(২০০১) তথা ৬৪.০৪% (২০১১)৷ জেলাটিতে শিশুর অনুপাত সমগ্র জনসংখ্যার ১২.২৬%৷
সুন্দরগড় জেলা

সুন্দরগড় জেলা() পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর সুন্দরগড় শহরে অবস্থিত এবং বনাই মহকুমা, সুন্দরগড় মহকুমা ও পানপোষ মহকুমা নিয়ে গঠিত৷
সুরম্য জঙ্গল ঘেরা পাহাড় ও মনোরম পরিবেশে স্থাপিত হয় পূর্বতন গঙ্গাপুর রাজ্যের রাজধানীটি৷ প্রাকৃৃতিক সৌন্দর্যের জন্য অঞ্চলটির নাম হয় সুন্দরগড়৷
জেলাটির উত্তরে ঝাড়খণ্ড রাজ্যের সিমডেগা জেলা৷ জেলাটির উত্তর পূর্বে(ঈশান) ঝাড়খণ্ড রাজ্যের পশ্চিম সিংভূম জেলা৷ জেলাটির পূর্বে ওড়িশা রাজ্যের কেন্দুঝর জেলা ও ঝাড়খণ্ড রাজ্যের পশ্চিম সিংভূম জেলা৷ জেলাটির দক্ষিণ পূর্বে(অগ্নি) ওড়িশা রাজ্যের কেন্দুঝর জেলা ও ওড়িশা রাজ্যের অনুগুল জেলা৷ জেলাটির দক্ষিণে ওড়িশা রাজ্যের দেবগড় জেলা ও ওড়িশা রাজ্যের সম্বলপুর জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের ঝারসুগুড়া জেলা৷ জেলাটির পশ্চিমে ছত্তীসগঢ় রাজ্যের রায়গড় জেলা৷ "জেলাটির উত্তর পশ্চিমে(বায়ু) ছত্তীসগঢ় রাজ্যের জশপুর জেলা৷
জেলাটির আয়তন ৯৭১২ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৬.২৪%৷
সুন্দরগড় জেলায় প্রচলিত ভাষাসমূহের পাইচিত্র তালিকা নিম্নরূপ -
এই জেলার সিংহভাগ ওড়িয়াভাষী লোক সম্বলপুরি/কোশলী ভাষাতে সাবলীল৷
মোট জনসংখ্যা ১৮৩০৬৭৩(২০০১ জনগণনা) তথা ২০৯৩৪৩৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৬ষ্ঠ৷ ওড়িশা রাজ্যের ৪.৯% লোক সুন্দরগড় জেলাতে বাস করেন৷ জেলার জনঘনত্ব ২০০১ সালে ১৮৮ ছিলো এবং ২০১১ সালে তা বৃদ্ধি পেয়ে ২১৬ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৪.৩৫% , যা ১৯৯১-২০১১ সালের ১৬.৩৪% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৩(সমগ্র) এবং শিশু(০-৬ বৎ) লিঙ্গানুপাত ৯৪৬৷
জেলাটির স্বাক্ষরতা হার ৬৪.৮৬%(২০০১) তথা ৭৩.৩৪%(২০১১)৷ পুরুষ স্বাক্ষরতার হার ৭৫.৩৪%(২০০১) তথা ৮১.০১%(২০১১)৷ নারী স্বাক্ষরতার হার ৫৩.৮৮%(২০০১) তথা ৬৫.৪৮% (২০১১)৷ জেলাটিতে শিশুর অনুপাত সমগ্র জনসংখ্যার ১২.৫৭%৷
হাভানা ব্রাউন (সঙ্গীতশিল্পী)

হাভানা ব্রাউন (Habana Brown) কিংবা অন্য নাম ডিজে হাভানা ব্রাউন (জন্মগত নাম- আনজেলিক ফ্রান্সিস মুনিয়ের; ১৪ ফেব্রুয়ারি, ১৯৮৫) একজন অস্ট্রেলীয় ডিজে, রেকর্ডিং আর্টিস্ট, রেকর্ড প্রযোজক ও নর্তকী (নাচ শিল্পী) । ২০০৮ সালে আইল্যান্ড রেকর্ড অস্ট্রেলিয়া নামের কোম্পানির সাথে ডিজে হিসেবে চুক্তিবদ্ধ হন এবং তার ক্রেভ নামক অ্যালবাম সিরিজের সংকলন শুরু করেন যাতে অন্যান্য শিল্পীদের গানের রিমিক্স ছিল। এটি তাঁর আন্তর্জাতিক শিল্পীদের সাথে ভ্রমণের জন্য সুযোগ করে দেয়, যাদের মধ্যে ব্রিটনি স্পিয়ার্স, রিহানা, পুসিকাট ডলস, ক্রিস ব্রাউন এবং এনরিক ইগলেসিয়াস ছিলেন।
ব্রাউন ২০১১ সালে রেকর্ডিং শিল্পী হিসেবে আত্মপ্রকাশ করেন তার সিঙ্গেল অ্যালবাম "উই নাইট" এর সাথে, যা অস্ট্রেলীয় এআরআইএ সিঙ্গেল চার্টে শীর্ষ পাঁচে পৌঁছায় এবং অস্ট্রেলীয় রেকর্ডিং ইন্ডাস্ট্রি এসোসিয়েশন (এআরআইএ) দ্বারা ট্রিপল প্লাটিনাম আখ্যায়িত হন তিনি, অন্যতম শীর্ষ বিক্রিত অ্যালবাম ক্যাটাগরিতে। এই একক গানের জন্য ব্রাউন এআরআইএ সঙ্গীত পুরস্কার অনুষ্ঠানে দুটি মনোনয়ন পান - যুগান্তকারী একক শিল্পী এবং সর্বোচ্চ বিক্রিত একক গানের। এই সফলতার পর, ব্রাউন একটি সংস্থা ইউনিভার্সাল রিপাবলিক এর সাথে একটি মার্কিন রেকর্ড চুক্তি করেছিলেন, প্রযোজক রেডওয়ান -এর লেবেল ২১০১ রেকর্ডের মাধ্যমে। "উই রান দ্য নাইট" গানের একটি রিমিক্স প্রযোজনা করে রেডওয়ান, যাতে আমেরিকান র‍্যাপার পিটবুল কেও দেখা গিয়েছিল এবং এটি যুক্তরাষ্ট্রে মুক্তি পায়। এটি যুক্তরাষ্ট্রের হট ডান্স ক্লাবের গান চার্টে ১ম ও যুক্তরাষ্ট্রের বিলবোর্ড হট ১০০ তে ২৬তম স্থানে পৌঁছায় । রিমিক্স ছিল ব্রাউনের প্রথম ইপি, যখন আলো নিভে যায়, যা ২০১২ জুলাই মুক্তি পায় । ব্রাউন ছাড়াও টিভি সিরিজের অস্ট্রেলিয়ান সংস্করণের দ্বিতীয় মৌসুমে একটি সেলিব্রিটি গ্রুপকে বলেছিলেন, "আমাকে এখান থেকে বের করে দাও"। ২০১৬ সালে যেখানে তিনি ৬ষ্ঠ অবস্থানে উঠে এসেছিলেন ।
মিয়ানওয়ালী জেলা

মিয়ানওয়ালী জেলা (; পশতু,), পাকিস্তানের পাঞ্জাব প্রদেশের উত্তর-পশ্চিম অঞ্চলে অবস্থিত একটি জেলা। এটি পাঞ্জাব এবং খাইবার পাখতুনখোয়া প্রদেশের সীমান্ত জেলা হিসেবে পরিচিত। মিয়ানওয়ালীর লোকেরা মূলত খাইবার পাখতুনখোয়া ও পাঞ্জাবের সংস্কৃতির সাথে পরিচিত এবং তাদের সংস্কৃতির সাথে খাপ খাইয়ে চলে থাকে।
১৯৯৮ সালের আদমশুমারি আনুমানিক হিসাব অনুযায়ী, জেলাটির জনসংখ্যা ছিল প্রায় ১০,০৫৭,০০০ জন এর মত যার মধ্যে ২১% শহুরে বসবাস করে থাকেন। মোট জনসংখ্যার ভিত্তিতে মাতৃভাষা হিসেবে পাঞ্জাবী ভাষায় কথা বলে প্রায় (%, সরাইকি ভাষায় (১২%), পশতু (১০%) এবং বাকী উর্দু ভাষা (৩.৫%) রয়েছেন)।
ত্রিশূল (চলচ্চিত্র)

ত্রিশূল হচ্ছে ১৯৭৮ সালে মুক্তিপ্রাপ্ত একটি হিন্দি চলচ্চিত্র, চলচ্চিত্রটির পরিচালক ছিলেন যশ চোপড়া, কাহিনী লিখেছিলেন সেলিম-জাভেদ জুটি এবং প্রযোজনা করেছিলেন গুলশান রায়। সঙ্গীত পরিচালনার দায়িত্বে ছিলেন মোঃ জহুর খৈয়াম এবং গীতিকার ছিলেন সাহির লুধিয়ানভি। ত্রিশূল ছিলো ১৯৭৮ সালের অন্যতম দর্শকপ্রিয় এবং ব্যবসাসফল চলচ্চিত্র, একই বছরের "ডন" এবং "মুকাদ্দার কা সিকান্দার"ও ব্যবসাসফল হয়েছিলো।
চলচ্চিত্রটি অমিতাভ বচ্চন, সঞ্জীব কুমার এবং শশী কাপুর-এর জীবনের আলাদা আলাদা কাহিনী নিয়ে তৈরি।
সীতা অর গীতা

সীতা অর গীতা () হচ্ছে ১৯৭২ সালে মুক্তিপ্রাপ্ত একটি হিন্দি ভাষার চলচ্চিত্র। এটি পরিচালনা করেছিলেন রমেশ সিপ্পি, কাহিনী লিখেছিলেন সেলিম-জাভেদ জুটি (সেলিম খান এবং জাভেদ আখতার), এনারাই চিত্রনাট্যও লিখেছিলেন। রাহুল দেব বর্মণ গানগুলোর সুরকার ছিলেন।
চলচ্চিত্রটি দুই যমজ বোনের কাহিনী নিয়ে যারা জন্মের পর আলাদা হয়ে আলাদাভাবে বড় হয়, এই চরিত্রে হেমা মালিনী অভিনয় করেছিলেন। ধর্মেন্দ্র এবং সঞ্জীব কুমার তাদের নায়কের ভূমিকায় ছিলেন। হিন্দি চলচ্চিত্র শিল্পে যমজ ভাই বা বোনের কাহিনী এটিই প্রথম ছিলোনা এর আগে ১৯৬৭ সালের "রাম অর শাম" চলচ্চিত্রে দিলীপ কুমার একই ধরনের ভূমিকায় ছিলেন।
এই চলচ্চিত্রে অভিনয়ের জন্য হেমা ফিল্মফেয়ার পুরস্কার জিতেছিলেন সেরা অভিনেত্রী বিষয়শ্রেণীতে। বৈকুণ্ঠ ভালো সিনেমাটোগ্রাফির জন্য শ্রেষ্ঠ চিত্রগ্রহণ বিভাগে ফিল্মফেয়ার পুরস্কার জিতেছিলেন। এই চলচ্চিত্রটির তামিল পুনঃনির্মাণের নাম ছিলো "বাণী রাণী" (১৯৭৪) যেখানে বানিশ্রী যমজ বোনের ভূমিকায় অভিনয় করেছিলেন।
আনন্দ বকশীর কথায় গানগুলোর সুরারোপ করেছিলেন রাহুল দেব বর্মণ।
শোয়েব ইব্রাহীম

শোয়েব ইব্রাহীম (জন্ম: ২০ জুন ১৯৮৭) হলেন একজন ভারতীয় টেলিভিশন এবং চলচ্চিত্র অভিনেতা, যিনি কালারসে সম্প্রচারিত ধারাবাহিক "সসুরাল সিমর কায়" প্রেম ভরদ্বাজ চরিত্রে অভিনয়ের জন্য অধিক পরিচিত। এছাড়াও তিনি স্টার প্লাসে সম্প্রচারিত "কোয়ি লোট কে আয়া হ্যায়-এ" ক্যাপ্টেন অভিমন্যু সিং রাঠোড় ভূমিকায় অভিনয় করেছেন। ২০১৮ সালে, তিনি "সসুরাল সিমর কা" ধারাবাহিকে তার বিপরীতে অভিনয় করা অভিনেত্রী দীপিকা কাকরের সাথে বিবাহ বন্ধনে আবদ্ধ হন। ২০১৮ সালে, তিনি জি টিভির ধারাবাহিক "জিত গায়ি তো পিয়া মোরে"-এ বরুণ বাব্বর চরিত্রে অভিনয় করেছেন। বর্তমানে, তিনি কালারসে প্রচারিত "ইশক মে মারজাওয়া"য় অভিমন্যু চরিত্রে অভিনয় করছেন।
ইসাখেল তহসিল

ইসাখেল তহসিল (), পাকিস্তানের পাঞ্জাব প্রদেশের মিয়ানওয়ালী জেলার একটি প্রশাসনিক উপবিভাজন তহসিল। ইসাখেল হচ্ছে শহরটির কেন্দ্রীয় তহসিল সদর দপ্তর যেখান থেকে প্রশাসনিকভাবে ৩টি পৌরসভার কমিটি ১৩ ইউনিয়ন পরিষদ পরিচালিত হয়ে থাকে।
ইসাখেল তহসিল প্রশাসনিকভাবে ৩টি পৌরসভার কমিটি (১) এমসি ইসাখেল (২) এমসি কামার মুশানী (৩) এমসি কাল বাগ এবং ১৩টি ইউনিয়ন পরিষদে বিভক্ত করা হয়েছে। নিম্নে দেওয়া হলো:
এখানকার মানুষজন বেশিরভাগ সরাইকি, পশতু এবং উর্দু ভাষায় কথা বলে থাকে
Niazi Chiefs in the Mughal empire
মিয়ানওয়ালী তহসিল

মিয়ানওয়ালী তহসিল (), পাকিস্তানের পাঞ্জাব প্রদেশের মিয়ানওয়ালী জেলার প্রশাসনিক উপবিভাগ বা তহসিল। তহসিলটি ২টি পৌরসভা এবং ২৬ টি ইউনিয়ন পরিষদ রয়েছে।
১৯০১ সালের আদমশুমারি হিসাব অনুযায়ী ব্রিটিশ শাসনামনলের সময়ে সংকলিত পরিসংখ্যানের ভিত্তিতে তহসিলের জনসংখ্যা ছিল প্রায় ১১১,৮৮৩ এবং এখানে প্রায় ৬৯টির মত গ্রাম ছিল। মিয়ানওয়ালী জেলা শিল্পনগরী জেলা হিসেবে পরিচিত নয়।
সরওয়ার জাহান নিজাম

ভাইস এডমিরাল সরওয়ার জাহান নিজাম (জন্ম: ১৯৫২) হলেন বাংলাদেশের প্রথম ভাইস অ্যাডমিরাল ও বাংলাদেশ নৌবাহিনীর সাবেক প্রধান। ২০০৭ সালে তিনি রিয়ার এডমিরাল এম হাসান আলী খানের নিকট হতে দায়িত্ব নেন এবং ২০০৯ সালে ভাইস অ্যাডমিরাল জহির উদ্দিন আহম্মেদের নিকট দায়িত্ব হস্তান্তর করেন।
সরওয়ার জাহান নিজাম ১৯৫২ সালে চট্টগ্রামের আনোয়ারা উপজেলায় জন্মগ্রহণ করেন। তিনি ১৮ বছর বয়সে পাকিস্তান নৌবাহিনীতে অফিসার ক্যাডেট পদে যোগদেন এবং কাকুলে পাকিস্তান মিলিটারি একাডেমিতে ছয় মাসের প্রশিক্ষণ সম্পন্ন করেন। ১৯৭০ সালে তিনি পাকিস্তান নেভাল একাডেমি করাচিতে যোগ দেন।
নিজাম ১৯৮৬ সালে ঢাকার ডিফেন্স সার্ভিস অ্যান্ড স্টাফ কলেজ এবং ১৯৯৬ সালে চীনের রাজধানী বেইজিংয়ের জাতীয় প্রতিরক্ষা বিশ্ববিদ্যালয় থেকে গ্রাজুয়েশন সম্পন্ন করেন। এছাড়াও বিশেষ যোগ্যতার মধ্যে তিনি রয়েল নেভি থেকে বিশেষ প্রশিক্ষণ গ্রহণ করেছিলেন এবং যুক্তরাষ্ট্রর এশিয়া প্যাসিফিক সেন্টার থেকে সিকিউরিটিস স্টাডিজে সিনিয়র এক্সিউকিউটিভ কোর্স সম্পন্ন করেন।
নিজাম মুনিরা নিজামকে বিয়ে করেন এবং এই দম্পতির নাফিসা নামে একটি মেয়ে রয়েছে।
পিপলান তহসিল

পিপলান তহসিল (), পাকিস্তানের পাঞ্জাব প্রদেশের মিয়ানওয়ালী জেলার প্রশাসনিক উপবিভাগ তহসিল। তহসিলটি ২টি পৌরসভা কমিটি এবং ১২টি ইউনিয়নের কাউন্সিলসহ গঠন করা হয় - যার মধ্যে একটি রাজধানী শহর লিয়াকতবাদও রয়েছে। ৬ম বাড়িগণনা এবং ২০১৭ সালের জনসংখ্যা হিসাব অনুযায়ী, পিপলান তহসিলের মোট জনসংখ্যা ছিল প্রায় ৪০৩,৯৩৭ জন এর মত, যার মধ্যে গ্রামীণ এলাকায় ৩০৭,৭২৯ জন বসবাস করে এবং শহুরে এলাকায় ৯৬,২০৯ জন এর মত বসবাস করে থাকে।
পিপলানের তহসিল প্রশাসনিকভাবে দুটি পৌরসভা কমিটি রয়েছে, একটি এমসি পিপলান এবং অপরটি মসি কুন্ডিয়ান। 
এবং ১২টি ইউনিয়ন পরিষদ রয়েছে, নিম্নে তার তালিকা দেওয়া হল।
কুন্ডিয়ান পিপলানের সবচেয়ে জনবহুল শহর।
সিস্টেমডি

সিস্টেমডি (লেখা হয় systemd) হলো গ্নু/লিনাক্স অপারেটিং সিস্টেমের জন্যে মৌলিক বিল্ডিং ব্লক সরবরাহ করা একটি সফটওয়্যার স্যুট। অন্যান্য বৈশিষ্ট্যের মধ্যে রয়েছে "সিস্টেম ও সার্ভিস ম্যানেজার", ইউজার স্পেস বুটস্ট্রেপ ও বুটের পর সিস্টেম প্রক্রিয়া ব্যবস্থাপনার জন্যে ব্যবহৃত একটি ইনিট সিস্টেম।
সিস্টেমডির অন্যতম প্রধান লক্ষ্য হলো লিনাক্স ডিস্ট্রিবিউশনসমূহের মধ্যে প্রাথমিক কনফিগারেশন ও আচরনের সমন্বয়করণ। এটি ইউনিক্স সিস্টেম ভি ও বিএসডি ইনিট সিস্টেমের একটি বিকল্প। ২০১৫ সাল থেকে অধিকাংশ লিনাক্স ডিস্ট্রিবিউশন সিস্টেমডি পরিগ্রহণ করেছে। এটাকে বর্তমানে দি ফ্যাক্টো স্ট্যাটাস হিসেবে গণ্য করা হয়।
সিস্টেমডি নামটি ডেমন নামকরণের ইউনিক্স রীতি অনুসরণ করেছে।
ফুটপাথ (২০০৩-এর চলচ্চিত্র)

ফুটপাথ () হল ২০০৩ সালে মুক্তিপ্রাপ্ত একটি ভারতীয় বলিউড অপরাধ থ্রিলার চলচ্চিত্র। ছবিটির পরিচালক হলেন বিক্রম ভট্ট। ছবিতে মুখ্য ভূমিকায় অভিনয় করেন আফতাব শিবদাসানি, রাহুল দেব, বিপাশা বসু এবং নবাগত অভিনেতা ইমরান হাশমি। ছবিটি বক্স অফিসে সাফল্য অর্জন করতে ব্যর্থ হয়েছিল।
অর্জুন সিং (আফতাব শিবদাসানি) এবং তার প্রতিবেশী রঘু শ্রীবাস্তব (ইমরান হাশমি) ও শেখর শ্রীবাস্তব (রাহুল দেব) নামে দুই ভাই মুম্বই শহরের একটি গ্যাংস্টার-কবলিত এলাকার বাসিন্দা। অর্জুনের বাবা ছিলেন ইউনিয়ন নেতা। তিনি খুন হন। তখন রঘু ও শেখর অর্জুনকে তার মৃত্যুর প্রতিশোধ নিতে বলে। তারা একটা তলোয়ার জোগাড় করে। তারপর খুনিদের খুঁজে বের করে তাদের হত্যা করে। অর্জুনকেই পুলিশ এই গণহত্যার ব্যাপারে প্রধান অপরাধী মনে করে। রঘু ও শেখর তাকে দিল্লি চলে যেতে বলে। অর্জুন সেখানে মোহন কুমার শর্মা নাম নিয়ে এক রিয়েল এস্টেট এজেন্ট হিসেবে নতুন জীবন শুরু করে। কয়েক বছর পর অর্জুন যখন মুম্বইতে ফিরে আসে, তখন রঘু ও শেখর দুই হাত বাড়িয়ে তাকে স্বাগত জানায়। তারা এখন নিজেদের সামর্থ্যে গ্যাংস্টারে পরিণত হয়েছে। শ্রীবাস্তবদের বোন সঞ্জনাকে (বিপাশা বসু) ভালোবাসত অর্জুন। দীর্ঘ বিচ্ছেদের পর তার সঙ্গে আবার জোড়া লাগাল সে। সঞ্জনা চায় তার দুই দাদা আর অর্জুন অপরাধের পথ ছেড়ে সৎভাবে জীবনযাপন করুক। অর্জুন তার সঙ্গে সম্মত হয়। দুই ভাইয়ের মধ্যে রঘু একটু নরম মনের। তাকে সৎ পথে আনার চেষ্টা করে অর্জুন। খানিকটা সফলও হয়। তার পিছনে অবশ্য আরও একটা কারণ ছিল। রঘু একজন বিদ্যালয় শিক্ষিকার প্রেমে পড়েছিল এবং সে বলেছিল অপরাধ জগৎ থেকে বেরিয়ে না এলে সে রঘুর সঙ্গে কোনওরকম সম্পর্ক স্থাপনে রাজি নয়। রঘু যখন আন্তরিকভাবেই সৎ পথে আসার চেষ্টা করছে। সেই সময় শেখরের দেওয়া একটা খবরে সে পুরোপুরি ভেঙে পড়ে – যে অর্জুনের সঙ্গে তার দেখা হয়েছে, এই অর্জুন সেই অর্জুন নয়। আসলে সে এক সাদা পোষাকের পুলিশ অফিসার। তার উদ্দেশ্য যেনতেনপ্রকারেণ ওদের গ্রেফতার করা।
১৯৩১–৩২ লা লিগা

১৯৩১–৩২ লা লিগা মৌসুমটি ১৯৩১ সালের ২২শে নভেম্বর তারিখে শুরু হয় এবং ১৯৩২ সালের ৩রা এপ্রিল তারিখে সমাপ্ত হয়। স্পেনীয় দ্বিতীয় প্রজাতন্ত্র অনুসারে সকল ক্লাব তাদের নাম থেকে রয়্যাল পৃষ্ঠপোষকতাকে বাদ দিয়ে এবং তাদের লোগো হতে মুকুট অপসারণ করে এই মৌসুমে অংশগ্রহণ করে।
অ্যাথলেতিক বিলবাও লা লিগার বর্তমান চ্যাম্পিয়ন ছিল, কিন্তু মাদ্রিদ তাদের অসাধারণ খেলার মাধ্যমে লা লিগার ইতিহাসে প্রথমবারের মতো শিরোপা ঘরে তুলতে সক্ষম হয়।
১৯৩২–৩৩ লা লিগা

১৯৩২–৩৩ লা লিগা মৌসুমটি ১৯৩২ সালের ২৭শে নভেম্বর তারিখে শুরু হয় এবং ১৯৩৩ সালের ২৮শে মার্চ তারিখে সমাপ্ত হয়। এই মৌসুমে, বেতিস প্রথম আন্দালুসিয় ক্লাব হিসেবে লা লিগায় অংশগ্রহণ করে।
মাদ্রিদ এই আসরে শিরোপা জয়লাভের মধ্যে দিয়ে টানা দুই লা লিগার শিরোপা ঘরে তুলতে সক্ষম হয়।
আব্বা খেল

আব্বাখেল পাকিস্তানের পাঞ্জাব প্রদেশের মিয়ানওয়ালী জেলার একটি গ্রাম ও ইউনিয়ন পরিষদ।
২০০২ সালে এই এলাকাটি কুখ্যাতি অর্জন করেছিল; যেখানে ৪জন খুনের শিকার হন এবং ৮টি পরিবারের মেয়েদের জিম্মি করে "ক্ষতিপূরণ" হিসাবে অর্থ আদায় করার নামে চাদাবাজির নাম ওঠে আসে।
আলুওয়ালী

আলুওয়ালী (), পাকিস্তান পাঞ্জাব প্রদেশের মিয়ানওয়ালী জেলার একটি ছোট শহর গ্রাম এবং ইউনিয়ন পরিষদ। এটি জেলার রাজধানী মিয়ানওয়ালী থেকে প্রায় ৩৯ কিলোমিটার (রাস্তা) উত্তরে অবস্থিত। এটি পিপলান তহসিল থেকে 32°21'57N 71°24'5E দ্রাঘিমাংশে এ অবস্থিত এবং সিন্ধু নদীর তীরে অবস্থিত। আলুওয়ালীতে ৪০,০০০ জন এর উপর জনসংখ্যা রয়েছে বলে ধারণা করা হয়। এটি পাকিস্তান পারমাণবিক শক্তি কমিশন কমপ্লেক্স থেকে প্রায় ৭ কিলোমিটার দূরে অবস্থিত।
হাঁস-বাঁশ

হাঁস-বাঁশ (সিলেটি: ꠀꠡ ꠀꠞ ꠛꠣꠡꠞ ꠔꠞꠈꠣꠞꠤ) যা মূলত হাঁস ও বাঁশের কোড়ল দিয়ে প্রস্তুত একপ্রকার তরকারি, যা বাংলাদেশের সিলেট অঞ্চলের একটি জনপ্রিয় খাবার। সিলেটি রন্ধনশৈলীর মধ্যে এটি একটি অন্যতম ঐতিহ্যবাহী এবং সুস্বাদু খাবার। যদিও এটি তরকারি হিসেবে সকল এলাকায় সমানভাবে প্রচলিত না।
কচি বাঁশ প্রথম খাদ্য হিসেবে কারা খেতে শুরু করেছিল তা সঠিকভাবে জানা না গেলেও অনেক ঐতিহাসিক তথ্য প্রমাণ থেকে পাওয়া যায় যে চীনারা অনেক আগে থেকে এটি খেয়ে আসছে। মুখরোচক এই খাবারটি তান্দুরি দিয়েও খাওয়া হয়। হাঁস বাঁশের তরকারি স্বাদে কম ঝাঁঝালো।
হাঁসের মাংস, বাঁশের মোচা, বিভিন্ন প্রকার মসলা যেমন- পেঁয়াজ কুচানো, রসুনবাটা, আদাবাটা, জিরাগুঁড়া, গরম মসলা, হলুদ, মরিচ, পাঁচ ফোড়ন এবং লবণ পরিমাণমতো, সাথে দই, টমেটো, সরিষা বাটা ও অল্প পরিমাণে বাদামবাটা, কাচামরিচ এবং তেল।
পাত্রে তেল গরম করে তাতে কুচানো পেঁয়াজ দিতে হয়। পেঁয়াজ একটু নরম হয়ে আসলে আদা, রসুন, বাদাম ও সরিষা ঢেলে দিয়ে নাড়তে হয়। এগুলো একটু ভাজা ভাজা হলে বাকি মসলা দিয়ে কষিয়ে নিতে হয়। 
এরপর অল্প পরিমাণ পানি দিয়ে চামড়া ছড়ানো হাঁসের মাংস ছোট ছোট টুকরো করে পাত্রে ঢেলে দিতে হয়। মাংস সিদ্ধ হলে কাচামরিচ ও বাঁশকুচি ঢেলে চুলার আঁচ কমিয়ে পাত্রটিকে কিছুক্ষন ঢেকে রাখতে হয়। অতঃপর পাত্রে পাঁচফোড়ন ছড়িয়ে দিয়ে এবং পছন্দ অনুযায়ী গুঁড়া দুধ পানিতে মিশিয়ে কিছুক্ষন রেখে চুলা থেকে নামিয়ে নিতে হয়।
ডিগবয় তেল শোধনাগার

অসম অয়েল কোম্পানি লিমিটেড ১৯০১ সালে ডিগবয় তেল শোধনাগার স্থাপন করেছিল। ইন্ডিয়ান অয়েল কর্পোরেশন লিমিটেড (আইওসি) ১৯৮১ সাল থেকে অসম অয়েল কোম্পানি লিমিটেডের তেল শোধনাগার ও বিপণন ব্যবস্থার পরিচালনা গ্রহণ করে এবং পৃথক বিভাগ তৈরি করে। এই বিভাগে শোধনাগার এবং বিপণন উভয় ব্যবস্থা আছে। ডিগবয় তেল শোধনাগারে তেল পরিশোধন ক্ষমতা ছিল ০.৫০ এমএমটিপিএ (প্রতি বছর মিলিয়ন মেট্রিক টন)। ১৯৯৬ সালের জুলাই মাসে তেল শোধনাগারের আধুনিকায়নের মাধ্যমে রিফাইনারির পরিশোধন ক্ষমতা ০.৬৫ এমএমটিপিএ-তে বৃদ্ধি পেয়েছিল। ১৯৯৯ সালে ১,৭০,০০০ টিপিএ ক্ষমতার নতুন বিলম্বিত কোকিং ইউনিট চালু করা হয়েছিল। মাইক্রোক্রিস্টালাইন মোম উৎপাদন বৃদ্ধির জন্য একটি নতুন সলভেন্ট ডাইভ্যাক্সিং ইউনিট স্থাপন করা হয়েছিল এবং ২০০৩ সালে এটি চালু করা হয়েছিল। ২০০২ সালে ডিজেলের মান উন্নত করার জন্য তেল শোধনাগারটি হাইড্রোট্রিটার-ইউওপি স্থাপন করেছে। আধুনিকায়নের পরে এমএসকি ইউনিট চালু করা হয়েছে। তেল শোধনাগার একটি নতুন টার্মিনাল ২০১৬ দ্বারা সম্পন্ন করা হবে বলে আশা করা হয়।
ডিগবয় তেল শোধনাগার ভারতের তেল শিল্পের জন্মস্থান হিসাবে পরিচিত। এটি ১১ ই ডিসেম্বার ১৯০১ সালে চালু করা হয়েছিল। এটি এশিয়ার প্রথম তেল শোধনাগার এবং এখনও সবচেয়ে পুরনো কর্মক্ষম তেল শোধনাগারগুলির মধ্যে একটি। ১৮৬৭ সালে ডিগবয় এলাকায় রেলওয়ে লাইন স্থাপন করার সময় খনিজ তেলের খনিটি দুর্ঘটনাক্রমে আবিষ্কৃত হয়। এটি তিনসুকিয়া জেলার ঘন তরল হিসাবে মাটির গভীর থেকে বেরিয়ে আসে। ১৮৮২ সালে তেলের জন্য খনন শুরু হয় এবং ১৯০১ সালে ডিগবয়তে শোধনাগারটি স্থাপিত হয়।
সোনামুখী বিধানসভা কেন্দ্র

সোনামুখী (বিধানসভা কেন্দ্র) ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৮ নং সোনামুখী বিধানসভা (এসসি) কেন্দ্রটি সোনামুখী পৌরসভা, সোনামুখী সমষ্টি উন্নয়ন ব্লক এবং বেলাত-রসুলপুর, বীরসিংহ, হামিরপুর, নারায়ণপুর এবং পাত্রসায়র গ্রাম পঞ্চায়েত গুলি পাত্রসায়র সমষ্টি উন্নয়ন ব্লক গুলির অন্তর্গত।
সোনামুখী বিধানসভা কেন্দ্রটি ৩৭ নং বিষ্ণুপুর লোকসভা কেন্দ্র এর অন্তর্গত। 
২০০৬ সালের বিধানসভা নির্বাচনে, সিপিআই (এম) এর নীরেশ বাগদী সোনামুখী বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের দীপালি সাহাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর সুখেন্দু খাঁ ২০০১ সালে তৃণমূল কংগ্রেসের দীপালী সাহাকে পরাজিত করেন। সিপিআই (এম) এর হারাধন বাউড়ি ​​১৯৯৬ সালে কংগ্রেসের পুলকেশ সাহাকে এবং ১৯৯১ সালে কংগ্রেসের সস্তিধর বাগদীকে পরাজিত করেন। সিপিআই (এম) এর সুখেন্দু খাঁ ১৯৮৭ সালে কংগ্রেসের কল্লোল সাহাকে পরাজিত করেন, ১৯৮২ সালে কংগ্রেসের সস্থি বাউড়িকে ​​এবং ১৯৭৭ সালে জনতা পার্টির কানাই সাহাকে পরাজিত করেন।
কংগ্রেসের গুরুপদ খাঁ ১৯৭২ সালে জয়ী হন। সিপিআই (এম) এর সুখেন্দু খাঁ ১৯৭১ এবং ১৯৬৯ সালে জয়ী হন। কংগ্রেসের কে. সাহা ১৯৬৭ সালে জয়ী হন। ১৯৬২ এবং ১৯৫৭ সালে সোনামুখি কেন্দ্রে আসন বিদ্যমান ছিল না। স্বাধীন ভারতের প্রথম নির্বাচন ১৯৫১ সালে, কংগ্রেসের শিশুরাম মণ্ডল এবং ভবতারণ চক্রবর্তী উভয়ই সোনামুখী যৌথ কেন্দ্র থেকে জয়ী হন।
জর্জ ডেনেট

এডওয়ার্ড জর্জ ডেনেট (; জন্ম: ২৭ এপ্রিল, ১৮৭৯ - মৃত্যু: ১৫ সেপ্টেম্বর, ১৯৩৭) ডরসেটের আপওয়ে এলাকায় জন্মগ্রহণকারী প্রথিতযশা প্রথম-শ্রেণীর ইংরেজ ক্রিকেটার ছিলেন। ১৯০৩ থেকে ১৯২৬ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করতেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন জর্জ ডেনেট।
২৭ এপ্রিল, ১৮৭৯ তারিখে জর্জ ডেনেটের জন্ম। ১৯০৩ সালে গ্লুচেস্টারশায়ারের পক্ষে প্রথম খেলতে নামেন। গ্রীষ্মের ভেজা পিচে অপ্রত্যাশিত সহায়তা পেলেও প্রথম মৌসুমে তেমন সুবিধে করতে পারেননি তিনি। তবে, ১৯০৪ সালে ঐ সময়ের অন্যতম শীর্ষস্থানীয় বোলারে পরিণত হন। পিচের সহযোগিতা পেলে তিনি মৃত্যুদূতে পরিণত হতেন। এবড়োথেবড়ো, শক্ত পিচেও মাঝেমধ্যেই সফলতা পেতেন।
১৯০৪ থেকে ১৯১৪ সময়কালে একাধারে গ্লুচেস্টারশায়ারের পক্ষে কখনো ১০০ উইকেটের কম পাননি। ১৯৩০-এর দশকের শুরুতে কেন্টের টিচ ফ্রিম্যানের ন্যায় তিনিও গ্লুচেস্টারশায়ারের প্রধান বোলিং আক্রমণকারী ছিলেন। দলের সফলতা প্রাপ্তিতে তার উপরই নির্ভর করতো। ১৯০৬ সালে চেল্টেনহামে ওরচেস্টারশায়ারের বিপক্ষে খেলায় ১৫ উইকেট পান। একই বছরে ব্রিস্টলে এসেক্সের ইনিংসের ১০ উইকেটই তার দখলে চলে যায়।
১৯০৭ সালে সকল প্রথম-শ্রেণীর খেলা থেকে ২০১ উইকেট নিয়ে শীর্ষস্থানে চলে যান। ১৯১৩ সালে জ্যাক হবস সমৃদ্ধ অত্যন্ত শক্তিশালী সারের ব্যাটিংয়ের বিপক্ষে ১৫ উইকেট পান।
প্রথম বিশ্বযুদ্ধে সেনা কর্মকর্তা হিসেবে যোগদান করেন। ১৯২০ সালের পূর্ব-পর্যন্ত দায়িত্ব থেকে অব্যহতি পাননি তিনি। তবে, যুদ্ধের পূর্বেকার খেলা আর ফিরে পাননি। তাসত্ত্বেও ১৯২১ সালে আবারও ১০০ উইকেট পান।
১৯২৬ সালে ক্রিকেট খেলা থেকে অবসর গ্রহণ করেন। এরপর ক্রিকেট প্রশিক্ষণে যুক্ত হন। এ অবস্থাতেই ঐ বছরের আগস্টে কাউন্টির পক্ষে তিনটি খেলায় অংশ নিয়েছিলেন।
সমগ্র খেলোয়াড়ী জীবনে ২,১৪৭টি প্রথম-শ্রেণীর উইকেট পান। এরফলে সর্বকালের সেরা উইকেট সংগ্রহকারীদের তালিকায় তিনি ২৩তম স্থান দখল করেছিলেন। কেবলমাত্র গ্ল্যামারগনের ডন শেফার্ডই ক্যাপবিহীন অবস্থায় অধিক উইকেট পেয়েছিলেন।
প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের পক্ষে খেলেন। দারুণ বোলিং পরিসংখ্যান গড়লেও টেস্ট ক্রিকেটে অংশগ্রহণ করার সুযোগ ঘটেনি জর্জ ডেনেটের। ঐ সময়ে তীব্র প্রতিযোগিতামূলক খেলার কারণে নিচু পর্যায়ের দলেও অংশগ্রহণ করতে পারেননি তিনি। ১৯১৩ সালের উইজডেন সংস্করণে বর্ষসেরা ক্রিকেটারের শক্ত প্রার্থী হওয়া সত্ত্বেও এর প্রতিষ্ঠাতা জন উইজডেনের মৃত্যুর ঊনত্রিশ বছর পর প্রকাশনার পঞ্চাশ বছর পূর্তিতে মনোনয়ন দেয়া হয়েছিল।
প্রায় সকল ধরনের খেলায় পারদর্শী ছিলেন জর্জ ডেনেট। ফুটবল, ফাইভস, বিলিয়ার্ডস ও গুলিচালনায় দক্ষতা দেখিয়েছেন। খেলোয়াড়ী জীবন থেকে অবসর গ্রহণের পর থেকেই আকস্মিকভাবে তার স্বাস্থ্যের ক্রমাবনতি ঘটতে থাকে। অতঃপর, ১৫ সেপ্টেম্বর, ১৯৩৭ তারিখে ৫৮ বছর বয়সে গ্লুচেস্টারশায়ারের লেকহাম্পটন এলাকায় জর্জ ডেনেটের দেহাবসান ঘটে।
২০১৭ ফিফা ক্লাব বিশ্বকাপ

২০১৭ ফিফা ক্লাব বিশ্বকাপ (স্পন্সরজনিত কারণে আনুষ্ঠানিকভাবে আলিবাবা ক্লাউড দ্বারা পরিবেশিত ফিফা ক্লাব বিশ্বকাপ ইউএই ২০১৭ নামে পরিচিত) হলো ফিফা ক্লাব বিশ্বকাপের ১৪তম সংস্করণ, যেটি ফিফা দ্বারা সংগঠিত ৬টি মহাদেশীয় কনফেডারেশনের বিজয়ী ক্লাবদের মধ্যে আয়োজিত একটি ফুটবল প্রতিযোগিতা; একই সাথে আয়োজক দেশের জাতীয় লীগের বিজয়ী ক্লাবও প্রতিযোগিতায় অংশগ্রহণ করেছে। এই প্রতিযোগিতাটি ২০১৭ সালের ৬ই ডিসেম্বর হতে ১২ই ডিসেম্বর পর্যন্ত সংযুক্ত আরব আমিরাতে আয়োজিত হয়েছে।
স্পেনীয় লীগ লা লিগার ক্লাব রিয়াল মাদ্রিদ এই প্রতিযোগিতার সর্বশেষ প্রতিযোগিতাসহ ২ বারের এবং বর্তমান চ্যাম্পিয়ন। ২০১৬–১৭ উয়েফা চ্যাম্পিয়নস লীগ জয়ের মাধ্যমে রিয়াল মাদ্রিদ এই প্রতিযোগিতায় অংশগ্রহণের যোগ্যতা অর্জন করেছিল।
নিম্নলিখিত দলগুলো এই প্রতিযোগিতায় অংশগ্রহণের জন্য উত্তীর্ণ হয়েছ।
এই প্রতিযোগিতার সকল খেলা দুটি স্টেডিয়ামে অনুষ্ঠিত হবে। স্টেডিয়াম দুটি হলো: আবুধাবির জায়েদ স্পোর্টস সিটি স্টেডিয়াম এবং আল আইনের হাজ্জা বিন জায়েদ স্টেডিয়াম।
২০১৭ সালের ৯ই অক্টোবর তারিখে, ১২:০০টায় সিইএসটি () আবুধাবিতে অবস্থিত দ্বিতীয় পর্বের ম্যাচ (প্রথম পর্বের বিজয়ীর সাথে এএফসি, ক্যাফ এবং কনকাকাফ দলের ম্যাচ) এবং সেমি-ফাইনালে দ্বিতীয় পর্বের বিজয়ীর প্রতিপক্ষ (কনমেবল এবং উয়েফার দল) নির্ধারণ করার জন্য একটি ড্র অনুষ্ঠিত হয়েছিল। এই ড্রয়ের সময়, এএফসি, ক্যাফ এবং কনমেবল থেকে দলগুলোর তাদের অবস্থান নিশ্চিত করেনি।
৯০ খেলার পর যদি একটি ম্যাচ সমতায় থাকে:
নিম্নে সকল সময় () অনুসারে উল্লেখ করা হয়েছে।
নিম্নলিখিত পুরস্কারগুলো টুর্নামেন্টের শেষে প্রদান করা হয়েছিল।
মিশিং স্বায়ত্তশাসিত পরিষদ

মিশিং স্বায়ত্বশাসিত পরিষদ অসমের একটি স্বায়ত্বশাসিত অঞ্চলের পরিষদ। মিশিং জনগোষ্ঠীর উন্নয়ন এবং স্বায়ত্ব শাসনের জন্য অসম সরকার ১৯৯৫ সালে এই পরিষদ গঠনের অধিসূচনা জারি করেছিল। ২০০৫ সালে অসম সরকার এই পরিষদ গঠন করে। মিচিং জনজাতির অৰ্থনৈতিক, শৈক্ষিক, সামাজিক, সাংস্কৃতিক ও নৃগোষ্ঠীয় উন্নয়নের জন্য এই পরিষদ কাজ করে।।
এর বৰ্তমান মুখ্য কাৰ্যবাহী অধিকর্তা পরমানন্দ চায়েঙীয়া এবং পরিষদের মুখ্য কাৰ্যালয় ধেমাজি জেলার গোগামুখে অবস্থিত।
ব্ৰহ্মপুত্ৰ নদী ও সোবণশিরি নদীর মধ্যবর্তী ধেমাজি জেলা, শিবসাগর জেলা, লখিমপুর জেলা ও মাজুলী জেলার অংশ নিয়ে মিশিং স্বায়ত্বশাসিত পরিষদ গঠিত। এই অঞ্চলে বসবাস করা মিশিং জনগোষ্ঠীর মানুষের দীৰ্ঘদিনের অভাব-অভিযোগ দূর করতে এই পরিষদ গঠন করা হয়েছিল।
এই পরিষদের প্ৰথম পরিষদীয় সাধারণ নিৰ্বাচন ২০১৩ সালে হয়েছিল।
দেউরী স্বায়ত্বশাসিত পরিষদ

দেউরী স্বায়ত্বশাসিত পরিষদ অসমের একটি স্বায়ত্বশাসিত অঞ্চলের পরিষদ। দেউরী জনগোষ্ঠীর উন্নয়ন এবং স্বায়ত্বশাসনের জন্য অসম সরকার ২০০৫ সালে এই পরিষদ গঠনের অধিসূচনা জারি করেছিল। ২০০৭ সালে অসম সরকার এই পরিষদ গঠন করে। দেউরী জনজাতির অৰ্থনৈতিক, শৈক্ষিক, সামাজিক, সাংস্কৃতিক ও নৃগোষ্ঠীয় উন্নয়নের জন্য এই পরিষদ কাজ করে।।
এর বৰ্তমান মুখ্য কাৰ্যবাহী অধিকর্তা মাধব দেউরী এবং পরিষদের মুখ্য কাৰ্যালয় লখিমপুর জেলার নারায়ণপুরের ভীমবর দেউরী শহরে অবস্থিত।
যোরহাট জেলা, নগাঁও জেলা, ধেমাজি জেলা, ডিব্রুগড় জেলা, তিনসুকিয়া জেলা, শোণিতপুর জেলা, লখিমপুর জেলা ও মাজুলী জেলার অংশ নিয়ে দেউরী স্বায়ত্বশাসিত পরিষদ গঠিত। এই অঞ্চলে বসবাস করা দেউরী জনগোষ্ঠীর মানুষের দীৰ্ঘদিনের অভাব-অভিযোগ দূর করতে এই পরিষদ গঠন করা হয়েছিল।
এই পরিষদের প্ৰথম পরিষদীয় সাধারণ নিৰ্বাচন ২০১৩ সালে হয়েছিল।
রাভা হাজং স্বায়ত্তশাসিত পরিষদ

রাভা হাসং স্বায়ত্তশাসিত পরিষদ অসমের একটি স্বায়ত্তশাসিত অঞ্চলের পরিষদ। রাভা জনগোষ্ঠীর উন্নয়ন এবং স্বায়ত্বশাসনের জন্য অসম সরকার ১৯৯৫ সালে এই পরিষদ গঠনের অধিসূচনা জারি করেছিল। ২০০৫ সালে অসম সরকার এই পরিষদ গঠন করে। দেউরী জনজাতির অৰ্থনৈতিক, শৈক্ষিক, সামাজিক, সাংস্কৃতিক ও নৃগোষ্ঠীয় উন্নয়নের জন্য এই পরিষদ কাজ করে।
পরিষদের মুখ্য কাৰ্যালয় গোয়ালপাড়া জেলার দুধনৈ শহরে অবস্থিত।
কামরূপ জেলার রাণীর থেকে গোটা গোয়ালপাড়া জেলা নিয়ে রাভা হাসং স্বায়ত্তশাসিত পরিষদ গঠিত। এই অঞ্চলে বসবাস করা রাভা জনগোষ্ঠীর মানুষের দীৰ্ঘদিনের অভাব-অভিযোগ দূর করতে এই পরিষদ গঠন করা হয়েছিল।
এই পরিষদের প্ৰথম পরিষদীয় সাধারণ নিৰ্বাচন ২০১৩ সালে হয়েছিল।
আসামের স্বায়ত্তশাসিত পরিষদ ও উন্নয়ন পরিষদের তালিকা

প্রশাসনের সুবিধার জন্য ভারতে স্বায়ত্তশাসনের ব্যবস্থা আছে। সরকার স্থানীয় জনজাতীয় লোকের প্রত্যক্ষ যোগদানের জন্য ভারতের সংবিধানের ষষ্ঠ অনুসূচীর আধারে কিছু স্বায়ত্বশাসিত পরিষদ গঠন করা হয়। ভারতে কেন্দ্রীয় সরকার স্থাপন করা স্বায়ত্বশাসিত অঞ্চলসমূহ সংবিধানের ষষ্ঠ অনুসূচীর আধারে ক্ষমতা লাভ করে। সেইমত রাজ্যসরকারও জনজাতীয় লোকদের জন্য স্বায়ত্তশাসিত পরিষদের গঠন করে। জনজাতীয় লোকদের সামাজিক, আর্থিক, শৈক্ষিক, নৃগোষ্ঠীয় এবং সাংস্কৃতিক উন্নয়নর জন্য এই পরিষদ সমূহ গঠন করা হয়।
সংবিধানের ষষ্ঠ অনুসূচী অনুসারে আসামে মোট তিনটি স্বায়ত্তশাসিত পরিষদ আছে।
সেইগুলি হল,
এছাড়াও আসাম সরকার জনজাতীয় লোকদের উন্নয়নের জন্য মোট ছয়টি স্বায়ত্তশাসিত পরিষদ গঠন করেছে। সেইগুলি হল,
আসাম সরকার আসামের অনগ্রসর সম্প্রদায়ের সকলের জন্য কিছু উন্নয়ন পরিষদ গঠন করেছে। অনগ্রসর সম্প্রদায়ের আর্থসমাজিক উন্নয়ন এই পরিষদ সমূহের মূল লক্ষ্য। ক্ষমতা ও দায়িত্বের বিকেন্দ্রীকরণের মাধ্যমে এই পরিষদসমূহের উন্নয়নের সুবিধা করে দেওয়া হয়। বিভিন্ন সরকারী কার্য এবং প্রকল্পসমূহ নিজ নিজ পরিষদে সুচারুভাবে রূপায়ণ করা এই পরিষদসমূহের অন্যতম উদ্দেশ্য। প্রতিটি উন্নয়ন পরিষদে ১৫ জন থেকে ২৫ জন সদস্য এবং একজন অধ্যক্ষ থাকে। আসামে বর্তমান ৩৩ টি উন্নয়ন পরিষদ আছে। সেইগুলি হল,
বড়োল্যান্ড আঞ্চলিক পরিষদ

বড়োল্যান্ড ক্ষেত্রীয় পরিষদ (; সংক্ষেপে বিটিসি) আসামের এক স্বায়ত্বশাসিত অঞ্চলের পরিষদ। আসামের বড়োল্যান্ড অঞ্চলে শাসন কার্য সম্পাদন করার জন্য এই পরিষদের গঠন করা হয়েছিল। ২০০৩ সালের ১০ ফেব্রুয়ারি তারিখে এই পরিষদ স্থাপন করা হয়েছিল। এতে মোট ৪৬ জন কার্যকরী সদস্য আছে এবং প্রত্যেকের নিজ কেন্দ্র আছে। বড়োল্যান্ড ক্ষেত্রীয় পরিষদের অন্তর্গত অঞ্চলকে সরকারীভাবে "বড়োল্যান্ড ক্ষেত্রীয় জেলাসমূহ" বা "বড়োল্যান্ড টেরিটোরিয়াল এরিয়া ডিষ্ট্রিক্টস" সংক্ষেপে বিটিএডি বলে। বড়োল্যান্ড ক্ষেত্রীয় পরিষদের প্রমুখ হচ্ছে হাগ্রামা মহিলারী এবং উপপ্রমুখ কেম্পা বরগয়ারী। এর মুখ্য কার্যালয় কোকরাঝাড়ের বড়োফা শহরে অবস্থিত।
বড়োল্যান্ড ক্ষেত্রীয় জেলাসমূহে মোট চারটি জেলা আছে। সেগুলি হল, কোকড়াঝাড় জেলা, বাক্সা জেলা, ওদালগুড়ি জেলা এবং চিরাং জেলা। এই জেলাসমূহ পূর্বের কোকড়াঝাড় জেলা, বঙাইগাঁও জেলা, বরপেটা জেলা, নলবারী জেলা, কামরূপ জেলা, দরং জেলা এবং শোণিতপুর জেলার কিছু কিছু অংশ নিয়ে গঠিত। এই অঞ্চলের মোট ক্ষেত্রফল ৮,৮২২ বর্গ কি.মি. অর্থাৎ আসামের মোট ক্ষেত্রফলের ১১%। এই অঞ্চলে বহু সংরক্ষিত জনজাতীয় অঞ্চল আছে। ভারতের সংবিধানের ষষ্ঠ অনুসূচীত সংশোধনের মাধ্যমে এটির স্থাপনা করা হয়েছিল।
এই অঞ্চল ভারতের অন্য অঞ্চলের তুলনায় অল্প অনগ্রসর। অঞ্চলটির মূল অর্থনীতি কৃষিভিত্তিক।
লিওনার্দো বালের্দি

লিওনার্দো বালের্দি রোসা (জন্ম ২৬শে জানুয়ারী ১৯৯৯) হলেন একজন আর্জেনটাইন পেশাদার ফুটবলার যিনি জনপ্রিয় জার্মান ফুটবল ক্লাব বরুসিয়া ডর্টমুন্ড-এর হয়ে খেলে থাকেন।
বালের্দি, ২০১৮ সালের ২৭শে আগস্টে, বোকা জুনিয়র্সের হয়ে আর্জেন্টিনীয় পেশাদার ফুটবল লিগ আর্জেন্টাইন প্রিমেরা ডিভিশন-এ আরেক আর্জেন্টিনীয় ফুটবল ক্লাব ক্লাব আল্টেন্টিকো হুরাকাহান-এর বিপক্ষে হওয়া ম্যাচে প্রথম একাদশে মাঠে নামেন। যদিও তিনি বোকা জুনিওর্সের হয়ে মাত্র ৫ বার মাঠে নেমেছিলেন, (সব মিলিয়ে সর্বমোট ৪৫০ মিনিট মাঠে ছিলেন), বালের্দির আচমকা কৃতি দেখে আর্জেন্টিনীয় ফুটবল ভক্ত এবং ফুটবল কর্তাদের মধ্যে খুব কম সময়ে খ্যাতি অর্জন করে নেন এবং তাকে আর্জেন্টিনার সেরা ডিফেন্ডার হিসাবে সম্বোধন করা হয়।
২০১৯ সালে বালের্দি, জনপ্রিয় জার্মান ফুটবল ক্লাব বরুসিয়া ডর্টমুন্ড-এর সাথে সাড়ে চার বছরের চুক্তি করতে রাজি হয়। কয়েকটি আর্জেন্টিনীয় সংবাদ মাধ্যমের মতে, ডর্টমুন্ড এই মেধাবী সেন্ট্রাল ডিফেন্ডারের জন্য ১৫ মিলিয়ন ইউরো (€) খরচ করতে সম্মত হয়েছে। তবে অতিরিক্ত ২ মিলিয়ন ইউরোও অন্য খরচ বাবদ ব্যয় করা হয়ে থাকতেথাকতে পারে।
হাথ কি সাফাই

হাথ কি সাফাই () হচ্ছে ১৯৭৪ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির কাহিনীকার ছিলেন সেলিম খান-জাভেদ আখতার জুটি এবং পরিচালক ছিলেন প্রকাশ মেহরা, প্রযোজনা করেছিলেন আইএ নাদিয়াদওয়ালা। চলচ্চিত্রটিতে বিনোদ খান্না, রণধীর কাপুর, হেমা মালিনী এবং সিমি গারেওয়াল মুখ্য ভূমিকায় ছিলেন। বিনোদ খান্না শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার জিতেছিলেন। চলচ্চিত্রটির সঙ্গীত পরিচালনায় ছিলেন কল্যাণজী-আনন্দজী। চলচ্চিত্রটি বক্স অফিসে মোটামুটি হিট হয়েছিলো।
সৌদাগর (১৯৭৩-এর চলচ্চিত্র)

সৌদাগর (; অর্থঃ "ব্যাপারী") হচ্ছে ১৯৭৩ সালের একটি হিন্দি চলচ্চিত্র যেটি সুধেন্ধু রায় পরিচালনা করেছিলেন। চলচ্চিত্রটি নরেন্দ্রনাথ মিত্রের লেখা 'রস' উপন্যাস অবলম্বনে তৈরি করা হয়েছিলো। চলচ্চিত্রটিতে নূতন এবং অমিতাভ বচ্চন মুখ্য ভূমিকায় অভিনয় করেছিলেন। চলচ্চিত্রটির কাহিনী এবং সঙ্গীত ছিলো হৃদয়স্পর্শী।
মোতি (অমিতাভ বচ্চন) একজন "গুড়" (অপরিশোধিত ঘন বেত চিনি) ব্যবসায়ী যিনি "খাজুর" (খেজুর-অমৃত) তৈরি মৌসুমী গুড়ের ব্যবসায় করেন। অমৌসুমের সময়, তিনি ফুলবানু নামের একটি মেয়েকে পেয়ে তার প্রেমে পড়ে যান। মোতি ফুলবানুর বাবার কাছে গেলেন, যিনি মেহের (যৌতুক) চেয়েছিলেন, যা তার নেই।
মজুবি (নূতন), একজন বিধবা, যিনি মোতির ব্যবসায়িক সহযোগী, গুড়কে বিক্রি করার জন্য প্রস্তুত করেন। তার গুড় (এবং ফলস্বরূপ মোতির) খুব বিখ্যাত এবং লোকে সবসময় মোতির কাছ থেকে কিনতে পছন্দ করে। মোতি মজুবিকে বিয়ে করার সিদ্ধান্ত নিয়েছে যাতে তার তাকে কোনও অর্থ দিতে হবে না এবং সে কারণেই আরও বেশি তাড়াতাড়ি বাঁচাতে পারে। মোতির ঘরের উদ্দেশ্য সম্পর্কে অজানা মজুবি প্রথমে প্রস্তাবটি শুনে অবাক হলেও পরে তা গ্রহণ করেন। মৌসুমের শেষে, মোতি মেহেরের জন্য যথেষ্ট পরিমাণে সঞ্চয় করে এবং মজুবীকে তালাক দেয়।
এই ঘটনাটি মজুবি এবং সম্প্রদায়ের লোককে হতবাক করেছে। মোতি ফুলবানুর বাবার সাথে দেখা করে আবারও মেয়ের হাত চেয়েছে। মেহের সাথে সন্তুষ্ট হয়ে সে তার মেয়েকে (ফুলবানু) মোতির সাথে বিয়ে দেয়। গুড় মৌসুম না আসা পর্যন্ত সব ঠিক আছে। ফুলবানু গুড় তৈরিতে ভয়ানক, এবং মোতির গ্রাহকরা তার দোকান থেকে কেনা বন্ধ করে দেন। এদিকে একটি মাছ ব্যবসায়ী (মাঝি) মজুবীকে তার সাথে বিয়ে করতে বলে। তিনি তার সাথে এই কথা বলতে সত্যবাদী যে তার ছোট বাচ্চা রয়েছে এবং মজুবি তাদের দেখাশোনা করতে চান। তিনি সর্বদা সৌজন্যে তার সাথে আচরণ করেন।
এটি গুড় মৌসুমের প্রায় শেষ, এবং মোতি সে বছর ভাল লাভ করে না। মজুবিকে তার বিক্রি করার জন্য গুড়ের কয়েকটি টুকরা তৈরি করার অনুরোধ করা ছাড়া শেষ পর্যন্ত তার আর কোনও উপায় নেই। সে খেজুর অমৃতের দুটি ক্যান নিয়ে তার স্বামীর বাড়িতে মজুবীর কাছে গিয়ে তাকে তাকে কিছু গুড় বিক্রি করার অনুরোধ জানায়। তার পরে আছেন ফুলবানু। প্রথমে মজুবি মোতিকে দেখে খুব রেগে গিয়েছিলেন তবে বুঝতে পেরেছেন যে তিনি করুণাময় অবস্থায় আছেন এবং পরোক্ষভাবে তার কাছে ক্ষমা প্রার্থনা করছেন। তিনি ফুলবানুকে একটি বেড়ার পিছনে থেকে সমস্ত কিছু শুনছেন তাও দেখেন। দুই মহিলার চোখের মিলন হওয়ার সাথে সাথে তারা কান্নাকাটি শুরু করে এবং একে অপরকে স্নেহে জড়িয়ে ধরে। চলচ্চিত্রটি এই দৃশ্যের সাথে শেষ হয় (অনুমিত যে মজুবি মোতিকে ক্ষমা করেছেন)।
চলচ্চিত্রটির সঙ্গীত পরিচালক ছিলেন রবীন্দ্র জৈন, গানগুলো হলোঃ
চকরলা

চকরলা (), পাকিস্তানের পাঞ্জাব প্রদেশের মিয়ানওয়ালী জেলার পাঞ্জাবি হিন্দু সম্প্রদায় চিকর (ডাকনাম: চক্রবর্তী) এর একটি প্রাচীনতম এবং বৃহত্তম গ্রামের আসন। চকরলা মিয়ানওয়ালী তহসিলের একটি ইউনিয়ন পরিষদ (প্রশাসনিক উপবিভাগ) এবং মিয়ানওয়ালীর তালাগং রাস্তা থেকে প্রায় ১০ মাইল (১৬ কিমি) দুরত্বে অবস্থিত।
এলাকাটিতে বেশিরভাগ আওয়ান উপজাতিরা বসবাস করে থাকে, যদিও কিছু অন্যান্য উপজাতিরা এখানে বসবাস করছেন।
চকরলা 32°49' N, 71°52' E দ্রাঘিমাংশে পথহার শহরের উপর অবস্থিত।
চপরি

চপরি পাকিস্তানের পাঞ্জাব প্রদেশের মিয়ানওয়ালী জেলার একটি গ্রাম ও ইউনিয়ন পরিষদ। এটি ইসাখেল তহসিলে অবস্থিত, যেটি দ্রাঘিমাংশে রয়েছে, এবং কালাবাঘ এবং কামার মাশানি থেকে প্রায় ১৭ কিলোমিটার দুরত্বে দুটি পৃথক রাস্তায় অবস্থান করছে।
তবে এখানকার বেশিরভাগ লোকই পাকিস্তানি বাহিনী কর্তৃক নিযুক্ত। খাইবার পাখতুনখোয়া প্রদশের কারাক জেলার পাশে অবস্থিত চপরি।
ছিদ্রু

চিদরু (), পাকিস্তানের পাঞ্জাব প্রদেশের মিয়ানওয়ালী জেলার একটি গ্রাম ও ইউনিয়ন পরিষদ। এটি মিয়ানওয়ালী হসিলের অংশ এবং 32°32'36N 71°46'25E দ্রাঘিমাংশে অবস্থান করছে।
সংস্কৃত ভাষায় "ছিদ্রু" মানে সাদা পাথর। এটি সেই স্থান যেখানে খেকে ভারতীয় সময়কালের ভূতত্ত্ববিদ্যার সূচনা হয়েছিল। পর্বতটি প্রায় ৬ হাজার বছর পূর্ব থেকে তুষারে আবৃত রয়েছে। প্রাচীন গ্রিক পত্রিকাগুলির তুষারপাত সম্পর্কে ভাষ্য হচ্ছে, শীতল পরিবেশ থাকার কারণে আশেপাশের পাহাড়ি এলাকায় অনেকেই বসবাস করতে পছন্দ করে। "মরমিডেস" বর্তমান সময়ের একটি বিখ্যাত গ্রাম, যেটি পূর্বে গ্রিকদের একটি অন্যতম দুর্গ ছিল।
দাউদ খেল

দাউদ খেল (), পাকিস্তানের পাঞ্জাব প্রদেশের মিয়ানওয়ালী জেলার একটি শহর।
শহরটি ২০৭ মিটার উচ্চতায় 32°52'60N 71°34'0E দ্রাঘিমাংশে অবস্থান করছে।
শহরটির জনসংখ্যা প্রায় ১লাখের মত। যার মধ্যে থেকে প্রায় ৭০% জনসংখ্যা শহুরে এলাকায় বসবাস করে এবং ৩০% উপনিবেশিক গ্রামে বসবাস করে থাকে।
খণ্ডঘোষ বিধানসভা কেন্দ্র

খণ্ডঘোষ (বিধানসভা কেন্দ্র) ভারতের পশ্চিমবঙ্গ রাজ্যের পূর্ব বর্ধমান জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৯ নং খণ্ডঘোষ বিধানসভা (এসসি) কেন্দ্রটি খণ্ডঘোষ সমষ্টি উন্নয়ন ব্লক এবং আদ্রা, ভুড়ি, গোহগ্রাম, খানো, মাসজিদপুর, শঙ্কো এবং সাতিনদি গ্রাম পঞ্চায়েত গুলি গলসি-২ সমষ্টি উন্নয়ন ব্লক গুলির অন্তর্গত।
খণ্ডঘোষ বিধানসভা কেন্দ্রটি ৩৭ নং বিষ্ণুপুর লোকসভা কেন্দ্র এর অন্তর্গত। 
২০১১ সালের নির্বাচনে, সিপিআই (এম) এর নবীন চন্দ্র বাগ তার নিকটতম প্রতিদ্বন্দ্বী তৃণমূল কংগ্রেসের অলোক কুমার মাঝিকে পরাজিত করেন।
২০০৬ সালের বিধানসভা নির্বাচনে, সিপিআই (এম) এর প্রশান্ত মাঝি খণ্ডঘোষ বিধানসভা (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের বিশ্বনাথ রায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) এর জ্যোৎস্না সিংহ তৃণমূল কংগ্রেসের বংশী বদন রায়কে পরাজিত করেন। সিপিআই (এম) এর শিবপ্রসাদ দলুই কংগ্রেসের ১৯৯৬ সালে বাসুদেব মণ্ডলকে, ১৯৯১ সালে কংগ্রেসের শঙ্করনাথ মাঝিকে এবং ১৯৮৭ সালে কংগ্রেসের প্রমথ ধীবরকে পরাজিত করেন। ১৯৮২ এবং ১৯৭৭ সালে সিপিআই (এম) এর পূর্ণ চন্দ্র মালিক কংগ্রেসের মনোরঞ্জন প্রামাণিক কে পরাজিত করেন।
১৯৭২ সালে কংগ্রেসের মনোরঞ্জন প্রামাণিক জয়ী হন। ১৯৭১ সালে সিপিআই (এম) এর পূর্ণ চন্দ্র মালিক জয়ী হন। সমযুক্ত সোশ্যালিস্ট পার্টির গোবর্ধন পাকরায় ১৯৬৯ সালে জয়ী হন। ১৯৬৭ সালে কংগ্রেসের পি. ধীবর জয়ী হন। ১৯৬২ সালে কংগ্রেসের জহরলাল ব্যানার্জী জয়ী হন। ১৯৫৭ সালে খণ্ডঘোষ কেন্দ্রে আসন বিদ্যমান ছিল না। স্বাধীন ভারতের প্রথম নির্বাচন ১৯৫১ সালে, কংগ্রেসের জানাব মহম্মদ হোসেন জয়ী হন।
ফাগুন হাওয়ায়

ফাগুন হাওয়ায় তৌকীর আহমেদ পরিচালিত ২০১৯ সালের বাংলাদেশী ঐতিহাসিক নাট্যধর্মী চলচ্চিত্র। টিটো রহমানের বাংলা ভাষা আন্দোলনের প্রেক্ষাপটে লেখা গল্প "বউ কথা কও" অবলম্বনে চলচ্চিত্রটি নির্মিত হয়েছে। ইমপ্রেস টেলিফিল্ম লিমিটেডের ব্যানারে ছবিটি প্রযোজনা করেন ফরিদুর রেজা সাগর এবং পরিবেশনা করে দি অভি কথাচিত্র। এতে শ্রেষ্ঠাংশে অভিনয় করেছেন যশপাল শর্মা, নুসরাত ইমরোজ তিশা, সিয়াম আহমেদ, আবুল হায়াত, শহীদুল আলম সাচ্চু ও ফজলুর রহমান বাবু।
চলচ্চিত্রটি ২০১৯ সালের ১৫ই ফেব্রুয়ারি বাংলাদেশে মুক্তি পায়। এটি ৪৪তম জাতীয় চলচ্চিত্র পুরস্কারে শ্রেষ্ঠ চলচ্চিত্রসহ ৩টি বিভাগে পুরস্কৃত হয়।
২০১৮ সালের ১০ মার্চ থেকে খুলনার পাইকগাছা উপজেলায় ছবিটির শুটিং শুরু হয়। পাইকগাছার রাড়ুলী গ্রামে এবং কে বি কে হরিশচন্দ্র কলেজিয়েট ইউনিস্টিটিউটে ছবিটির মঞ্চের দৃশ্য ধারণ করা হয়।
ছবিটির দীপ্তি চরিত্রের জন্য নুসরাত ইমরোজ তিশাকে চূড়ান্তভাবে নির্বাচন করা হয়। তিশা পূর্বে তৌকীর আহমেদের "হালদা" (২০১৭) চলচ্চিত্রে অভিনয় করেছিলেন। তিনি শুটিং শুরুর দুই দিন পর খুলনায় চিত্রায়নে যোগ দেন।
২০১৮ সালের ১৬ই নভেম্বর এক অনুষ্ঠানের মধ্য দিয়ে "ফাগুন হাওয়ায়" ছবির প্রথম পোস্টার প্রকাশিত হয়। এই অনুষ্ঠানে প্রধান দুই অভিনয়শিল্পী নুসরাত ইমরোজ তিশা ও সিয়াম আহমেদ ১৯৫০-এর দশকের সাজসজ্জায় উপস্থিত ছিলেন।
২০১৯ সালের ১০ই জানুয়ারি মার্কিন যুক্তরাষ্ট্র থেকে অবকাশ যাপন শেষে বাংলাদেশে ফিরে এসে ছবিটির পরিচালক তৌকীর আহমেদ ঢাকা শহরে ছবিটির প্রচারণায় অংশগ্রহণ করেন। ২০ই ফেব্রুয়ারি ইউটিউবে ছবিটির ট্রেলার প্রকাশিত হয়। এতে ১৯৫২ সালের সময়কে চিত্রিত হতে দেখা যায়।
২০১৪ ফিফা ক্লাব বিশ্বকাপ

২০১৪ ফিফা ক্লাব বিশ্বকাপ (স্পন্সরজনিত কারণে আনুষ্ঠানিকভাবে টয়োটা দ্বারা পরিবেশিত ফিফা ক্লাব বিশ্বকাপ মরক্কো ২০১৪ নামে পরিচিত) হলো ফিফা ক্লাব বিশ্বকাপের ১১তম সংস্করণ, যেটি ফিফা দ্বারা সংগঠিত ৬টি মহাদেশীয় কনফেডারেশনের বিজয়ী ক্লাবদের মধ্যে আয়োজিত একটি ফুটবল প্রতিযোগিতা; একই সাথে আয়োজক দেশের জাতীয় লীগের বিজয়ী ক্লাবও প্রতিযোগিতায় অংশগ্রহণ করেছে। এই প্রতিযোগিতাটি ২০১৪ সালের ১০ই ডিসেম্বর হতে ২০শে ডিসেম্বর পর্যন্ত মরক্কোয় আয়োজিত হয়েছে। মরক্কো টানা ২য় বারের মতো ফিফা ক্লাব বিশ্বকাপের আয়োজকের দায়িত্ব পালন করেছে।
আর্জেন্টিনীয় ক্লাব সান লোরেনজোকে ২–০ গোলে হারিয়ে ফিফা ক্লাব বিশ্বকাপের ইতিহাসে স্পেনীয় লীগ লা লিগার ক্লাব রিয়াল মাদ্রিদ প্রথমবারের মতো এবং ১৯৬০, ১৯৯৮ এবং ২০০২ সালের পর চতুর্থবারের মতো আন্তর্মহাদেশীয় কাপ ঘরে তুলতে সক্ষম হয়। এই আসরের শিরোপা জয়ের মাধ্যমে রিয়াল মাদ্রিদ এসি মিলানের সমপরিমাণ শিরোপা জয়লাভ করেছিল।
এই প্রতিযোগিতার সকল খেলা দুটি স্টেডিয়ামে অনুষ্ঠিত হবে। স্টেডিয়াম দুটি হলো: রাবাতের রাজকুমার মৌলে আবদুল্লাহ স্টেডিয়াম এবং মারাক্কেশের মারাকেশ স্টেডিয়াম।
৯০ খেলার পর যদি একটি ম্যাচ সমতায় থাকে:
নিম্নে সকল সময় ডাব্লিউইএসটি () অনুসারে উল্লেখ করা হয়েছে।
নিম্নলিখিত পুরস্কারগুলো টুর্নামেন্টের শেষে প্রদান করা হয়েছিল।